กอนช. เตือน 8 จังหวัดภาคใต้ ระวังน้ำท่วมฉับพลัน 5-8 เม.ย.นี้
กอนช. เตือน 8 จังหวัดภาคใต้มีฝนตกหนักสะสม 3 วัน แนะเฝ้าระวังน้ำท่วมฉับพลันและน้ำป่าไหลหลาก 5-8 เม.ย. 65 เตรียมพร้อมอพยพทันท่วงทีหากเกิดสถานการณ์
กอนช. เตือน 8 จังหวัดภาคใต้ เฝ้าระวังน้ำท่วมฉับพลัน-น้ำป่าไหลหลาก 5-8 เม.ย. 65 เตรียมพร้อมอพยพทันท่วงทีหากเกิดสถานการณ์
4 เม.ย. 2565

กองอำนวยการน้ำแห่งชาติ หรือ กอนช. รายงานว่า จากการติดตามการคาดการณ์สภาพอากาศของกรมอุตุนิยมวิทยาในช่วงวันที่ 4-7 เมษายน 2565 พบว่าอิทธิพลของลมตะวันออกยังคงพัดปกคลุมอ่าวไทยและภาคใต้ ทำให้ภาคใต้มีฝนตกหนักถึงหนักมากบางแห่ง
โดยจากการประเมินและวิเคราะห์สถานการณ์น้ำจากฝนคาดการณ์ (ONE MAP) ของกรมอุตุนิยมวิทยา และ สถาบันสารสนเทศทรัพยากรน้ำ (องค์การมหาชน) ประกอบกับปัจจุบันในพื้นที่ภาคใต้มีฝนตกหนักสะสม 3 วัน มากกว่า 150 มิลลิเมตรในหลายพื้นที่ จึงขอเน้นย้ำให้เฝ้าระวังพื้นที่เสี่ยงน้ำท่วมฉับพลัน น้ำป่าไหลหลากบริเวณดังกล่าวในช่วงวันที่ 5-8 เมษายน 2565 เตือน 8 จังหวัดภาคใต้ บริเวณ ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส
ทั้งนี้เพื่อเป็นการเตรียมความพร้อมรับมือ ขอให้หน่วยงานที่เกี่ยวข้องโปรดดำเนินการ ดังนี้